BG Официален вестник на Европейския съюз C 172/16

Съобщение от френското правителство във връзка с Директива 94/22/ЕО на Европейския парламент и на Съвета от 30 май 1994 година относно условията за предоставяне и ползване на разрешения за проучване, изследване и производство на въглеводороди (1)

(Известие във връзка със заявлението за разрешение за проучване и добив на течни или газообразни въглеводороди, наричано „Разрешение за Donzacq“)

(текст от значение за ЕИП)

2009/C 172/09

Със заявление от 12 декември 2008 г., дружествата Egdon Resources (New Ventures) Ltd със седалище в Обединеното кралство, Suite 2, 90-96 High Street, Odiham, Hamphshire, RG29 1LP; Sterling Resources (UK) Ltd със седалище в Обединеното кралство, Harbour Court, Compass Road, North Harbour, Portsmouth, Hampshire PO6 4ST; Nautical Petroleum Plc със седалище в Обединеното кралство, Northumberland House, 15 Petersham Road, Richmond, Surrey TW10 6TP; Malta Oil Pty, със седалище в Австралия, Ground Floor (West), 225 St George Terrace, Perth, Western Australia 6000, съвместно и солидарно, са поискали за период от пет години, разрешение за добив на течни или газообразни въглеводороди, наричано „Разрешение за Donzacq“, върху площ от приблизително 218 квадратни километра, простиращи се върху част от територията на департамента Landes.

Периметърът, свързан с това разрешение, се състои от дъгите от меридиани и паралели, които свързват последователно точките, дефинирани по-долу чрез техните географски координати в гради (по Новата триангулачна мрежа на Франция (NTF); начален е парижкият меридиан):

Точки Географска дължина Географска ширина A 3,40 ° з.д. 48,40 ° с.ш. B 3,50 ° з.д. 48,40 ° с.ш. C 3,50 ° з.д. 48,50 ° с.ш. D 3,60 ° з.д. 48,50 ° с.ш. E 3,60 ° з.д. 48,60 ° с.ш. F 3,40 ° з.д. 48,60 ° с.ш.

Подаване на заявления и критерии за предоставяне на разрешително

Подателите на първоначалното и на конкурентните заявления трябва да отговарят на условията, определени в членове 4, 5 и 6 от Указ № 2006-648 от 2 юни 2006 г. относно разрешителните за миннодобивни работи и за подземно складиране (Официален вестник на Френската република от 3 юни 2006 г.).

Заинтересованите дружества могат да подават конкурентни заявления в срок от 90 дни, считано от датата на публикуване на настоящото известие, според условията и реда, обобщени в „Известие относно придобиването на разрешителни за проучване и разработване на въглеводороди във Франция“, публикувано в Официален вестник на Европейските общности С 374 от 30 декември 1994 г., страница 11, и определени с Указ № 2006-648 относно разрешителните за миннодобивни работи и за подземно складиране. Конкурентните заявления се изпращат до министъра, отговарящ за минното дело, на посочения по-долу адрес.

Решенията относно първоначално постъпилото заявление и тези на конкурентите прилагат критериите за издаване на разрешителни за миннодобивни работи, определени в член 6 на споменатия Указ и ще бъдат взети в срок най-късно до 19 декември 2010 г.

Условия и изисквания относно упражняване на дейността и нейното прекратяване

Подателите на заявления се приканват да се отнесат за справка към членове 79 и 79.1 от Кодекса за минното дело (code minier) и Указ № 2006-649 от 2 юни 2006 г. относно миннодобивните работи, подземното складиране и Инспекцията по мините и подземното складиране, (Официален вестник на Френската република от 3 юни 2006 г.).

Допълнителна информация може да бъде получена от Министерството на екологията, на енергетиката, устойчивото развитие и териториалното благоустройство (Главна дирекция „Енергетика и климат“, Дирекция „Енергетика“, Поддирекция „Сигурност на енергоснабдяването и нови енергийни продукти“, Служба по проучване и добив на въглеводороди), Arche de La Défense Paroi Nord 92055 La Défense Cedex, (тел. +33 140819537, факс +33 140819529).

Справки със споменатите по-горе законови и подзаконови разпоредби могат да бъдат правени в Légifrance http://www.legifrance.gouv.fr

(1) ОВ L 164, 30.6.1994 г.